ดัชนีหุ้นวันที่ 21 ก.ย. ปิดบวก 2.40 จุด
ตลาดหุ้นวันที่ 21 ก.ย. ดัชนีหุ้นเปิดตลาดแกว่งตัวในกรอบแคบ และมาปิดตลาดที่ระดับ 1,285 จุด เพิ่มขึ้น 2.40 จุด หรือ 0.19% มูลค่าการซื้อขาย 18,613 ล้านบาท
21 ก.ย. 2555

ตลาดหุ้นวันที่ 21 ก.ย. ดัชนีหุ้นเปิดตลาดแกว่งตัวในกรอบแคบ และมาปิดตลาดที่ระดับ 1,285 จุด เพิ่มขึ้น 2.40 จุด หรือ 0.19% มูลค่าการซื้อขาย 18,613 ล้านบาท 
นายประกิต ศิริวัฒนเกต นักวิเคราะห์ทางเทคนิค ฝ่ายกลยุทธ์ บล.เอเซีย พลัส กล่าวว่า กรณีศาลแพ่งมีคำพิพากษาให้บริษัท บ้านปู(BANPU) ชดใช้ค่าเสียหายในโครงการหงสา เป็นเงิน 4,000 ล้านบาท พร้อมดอกเบี้ย 7.5%ต่อปี นับแต่วันฟ้องจนกว่าจะชำระเสร็จสิ้น และค่าขาดประโยชน์เป็นเงินรายปี 2558-2570 ปีละ 860 ล้านบาท และปี 2571-2582 ปีละ 1,380 ล้านบาท นั้น มีความเป็นไปได้สูงที่จะทำให้ผลประกอบการของบ้านปู พลิกเป็นขาดทุน และจะมีผลกระทบต่อมูลค่าหุ้นของบ้านปู  นอกจากนี้ ยังคาดว่าจะทำให้กำไรต่อหุ้นของบจ.โดยรวมลดลง และกระทบให้ค่าอัตราราคาเมื่อเทียบกับกำไรสุทธิ(พีอี) ของหุ้นไทยเกิน 15 เท่า หรือคิดบนค่าดัชนีระดับ 1.270 จุด 
อย่างไรก็ตาม คำตัดสินดังกล่าวทางบ้านปูยังมีโอกาสอุทธรณ์ได้อีก และหุ้นในกลุ่มพลังงานอื่น ๆ ยังมีความน่าสนใจผลประกอบการในไตรมาส 3 นี้ น่าจะกลับมาดี เช่นปิโตรเคมี และพลังงานอื่น ๆ ดังนั้น ดัชนีระดับ 1,300 จุด ยังมีความเป็นไปได้ 
5 อันดับหุ้นที่มีการซื้อขายสูงสุด 1.BANPU ปิดที่ 399 บาท ลดลง 43 บาท หรือ 9.73% มูลค่าการซื้อขาย 4,430 ล้านบาท 2.JAS ปิดที่ 3.94 บาท เพิ่มขึ้น 0.08 บาท หรือ 2.07%  มูลค่าการซื้อขาย 1,350 ล้านบาท  3.CPNCG ปิดที่ 13.10 บาท เพิ่มขึ้น 2.80 บาท หรือ 27.18% มูลค่าการซื้อขาย 605 ล้านบาท 4.TRUE ปิดที่ 5.60 บาท เพิ่มขึ้น 0.15 บาท หรือ 2.75% มูลค่าการซื้อขาย 537 ล้านบาท5.DTACปิดที่ 89 บาท เพิ่มขึ้น 2 บาท หรือ 2.30% มูลค่าการซื้อขาย 523 ล้านบาท